title: 2011/655/: Deċiżjoni tal-Parlament Ewropew u tal-Kunsill tas- 27 ta’ Settembru 2011 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2010/028 NL/Overijssel Diviżjoni 18 mill-Pajjiżi l-Baxxi)

text:
               7.10.2011

               MT

               Il-Ġurnal Uffiċjali tal-Unjoni Ewropea

               L 263/12

         DEĊIŻJONI TAL-PARLAMENT EWROPEW U TAL-KUNSILL
   tas-27 ta’ Settembru 2011
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2010/028 NL/Overijssel Diviżjoni 18 mill-Pajjiżi l-Baxxi)
   (2011/655/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali lil ħaddiema li ngħataw is-sensja minħabba bidliet strutturali kbar fix-xejriet kummerċjali dinjin dovuti għall-globalizzazzjoni u sabiex jiġu megħjuna fl-integrazzjoni mill-ġdid tagħhom fis-suq tax-xogħol.

               (2)

               L-ambitu tal-FEG twessa’ għal applikazzjonijiet imressqa mill-1 ta’ Mejju 2009 biex jinkludi appoġġ lill-ħaddiema li ngħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 miljun.

               (4)

               Ir-Renju tal-Pajjiżi l-Baxxi ressaq applikazzjoni fl-20 ta’ Diċembru 2010 għall-mobilizzazzjoni tal-FEG, fir-rigward ta’ sensji f’disa’ impriżi li joperaw fid-Diviżjoni 18 tar-Reviżjoni 2 tan-NACE (“Stampar u r-riproduzzjoni ta’ media rrekordjata”) fir-reġjun NUTS II ta’ Overijssel (NL21) fir-Renju tal-Pajjiżi l-Baxxi, u ssuplimentaha b’tagħrif addizzjonali sas-7 ta’ Marzu 2011. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, ressqet proposta biex timmobilizza l-ammont ta’ EUR 718 140.

               (5)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mir-Renju tal-Pajjiżi l-Baxxi.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 718 140 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, is-27 ta’ Settembru 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         M. DOWGIELEWICZ

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2007/566/KE: Deċiżjoni tal-Kunsill tat- 23 ta' Lulju 2007 dwar l-iffirmar u l-applikazzjoni proviżorja tal-Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea u f'erba' ftehimiet relatati

text:
                  25.8.2007

                  MT

                  Il-Ġurnal Uffiċjali ta’ l-Unjoni Ewropea

                  L 221/1

         DEĊIŻJONI TAL-KUNSILL
         tat-23 ta' Lulju 2007
         dwar l-iffirmar u l-applikazzjoni proviżorja tal-Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea u f'erba' ftehimiet relatati
         (2007/566/KE)
         IL-KUNSILL TA' L-UNJONI EWROPEA,
         Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 310, flimkien mat-tieni sentenza ta' l-ewwel subparagrafu ta' l-Artikolu 300(2) tiegħu,
         Wara li kkunsidra il-proposta mill-Kummissjoni,
         Billi:

                     (1)

                     Wara l-adeżjoni tagħhom għall-Unjoni Ewropea, ir-Repubblika tal-Bulgarija u r-Rumanija (Pajjiżi Applikanti taż-ZEE) applikaw biex isiru Partijiet Kontraenti għall-Ftehim dwar iż-Żona Ekonomika Ewropea (Ftehim taż-“ŻEE”) skond l-Aritolu 128 tiegħu.

                     (2)

                     Għal dak il-għan, il-Kummissjoni nnegozjat, f'isem il-Komunità Ewropea u l-Istati Membri tagħha, ma' l-Iżlanda, il-Prinċipalità tal-Liechtenstein, ir-Renju tan-Norveġja u l-Pajjiżi Applikanti taż-ŻEE, Ftehim dwar il-parteċipazzjoni tar-Repubblika tal-Bulgarija u r-Rumanija dawn ta' l-aħħar fiż-Żona Ekonomika Ewropea (ŻEE) u erba' ftehimiet relatati, li huma:

                                 (i)

                                 Ftehim fil-forma ta' Skambju ta' Ittri bejn il-Komunità Ewropea u r-Renju tan-Norveġja dwar Programm ta' Kooperazzjoni għat-Tkabbir Ekonomiku u l-Iżvilupp Sostenibbli fil-Bulgarija;

                                 (ii)

                                 Ftehim fil-forma ta' Skambju ta' Ittri bejn il-Komunità Ewropea u r-Renju tan-Norveġja dwar Programm ta' Kooperazzjoni għat-Tkabbir Ekonomiku u l-Iżvilupp Sostenibbli fir-Rumanija;

                                 (iii)

                                 Protokoll addizzjonali għall-Ftehim bejn il-Komunità Ekonomika Ewropea u l-Iżlanda wara l-adeżjoni tal-Repubblika tal-Bulgarija u r-Rumanija ma' l-Unjoni Ewropea; kif ukoll

                                 (iv)

                                 Protokoll addizzjonali għall-Ftehim bejn il-Komunità Ekonomika Ewropea u r-Renju tan-Norveġja wara l-adeżjoni tal-Repubblika tal-Bulgarija u r-Rumanija ma' l-Unjoni Ewropea.

                     (3)

                     In-negozjati intemmu fid-29 ta' Marzu 2007.

                     (4)

                     Suġġett għall-konklużjoni eventwali tagħhom f'data aktar ‘il quddiem, il-ħames ftehimiet imsemmijin għandhom jiġu ffirmati f'isem il-Komunità Ewropea.

                     (5)

                     Sakemm jitlestew il-proċeduri meħtieġa biex iġibuhom fis-seħħ u sabiex is-suq intern jinżamm jiffunzjona sewwa fiż-Żona Ekonomika Ewropea, il-ftehimiet imsemmijin għandhom ikunu applikati fuq bażi proviżorja skond Ftehimiet fil-forma ta' Skambju ta' Ittri bejn il-Komunità Ewropea u l-Iżlanda, il-Prinċipalità tal-Liechtenstein u r-Renju tan-Norveġja rispettivament.

               IDDEĊIEDA DAN LI ĠEJ:

            Artikolu 1
            Il-President tal-Kunsill huwa permezz ta' dan awtorizzat li jinnomina l-persuna (i) bis-setgħa li jiffirmaw, f'isem il-Komunità Ewropea, il-ftehimiet li ġejjin, suġġett għall-konklużjoni tagħhom f'data aktar ‘il quddiem:

                        —

                        Ftehim dwar il-parteċipazzjoni tar-Repubblika tal-Bulgarija u tar-Rumanija fiż-ŻEE;

                        —

                        Ftehim fil-forma ta' Skambju ta' Ittri bejn il-Komunità Ewropea u r-Renju tan-Norveġja dwar Programm ta' Kooperazzjoni għat-Tkabbir Ekonomiku u l-Iżvilupp Sostenibbli fil-Bulgarija;

                        —

                        Ftehim fil-forma ta' Skambju ta' Ittri bejn il-Komunità Ewropea u r-Renju tan-Norveġja dwar Programm ta' Kooperazzjoni għat-Tkabbir Ekonomiku u l-Iżvilupp Sostenibbli fir-Rumanija;

                        —

                        Protokoll addizzjonali għall-Ftehim bejn il-Komunità Ekonomika Ewropea u l-l-Iżlanda wara l-adeżjoni tal-Repubblika tal-Bulgarija u r-Rumanija ma' l-Unjoni Ewropea; kif ukoll

                        —

                        Protokoll addizzjonali għall-Ftehim bejn il-Komunità Ekonomika Ewropea u r-Renju tan-Norveġja wara l-adeżjoni tal-Repubblika tal-Bulgarija u r-Rumanija ma' l-Unjoni Ewropea.

            Artikolu 2
            Il-President tal-Kunsill huwa b'dan awtorizzat li jaħtar persuna(i) bis-setgħa li tiffirma/jiffirmaw, f'isem il-Komunità Ewropea, Ftehimiet fil-forma ta' Skambju ta' Ittri bejn il-Komunità Ewropea u l-Iżlanda, il-Prinċipalità tal-Liechtenstein u n-Norveġja rispettivament, dwar l-applikazzjoni proviżorja tal-Ftehim dwar il-parteċipazzjoni tar-Repubblika tal-Bulgarija u tar-Rumanija fiż-Żona Ekonomika Ewropea u erba' ftehimiet relatati. Sakemm jidħlu fis-seħħ, il-ftehimiet imsemmijin hawn fuq għandhom ikunu applikati fuq bażi proviżorja mill-ewwel jum ta' l-ewwel xahar li jiġi wara d-data li fiha jkun tlesta l-aħħar wieħed minn dawn l-Iskambji ta' ittri.
            Madankollu, id-dispożizzjonijiet tal-Protokoll Addizzjonali għall-Ftehim bejn il-Komunità Ekonomika Ewropea wara l-adeżjoni tal-Bulgarija u r-Rumanija ma' l-Unjoni Ewropea u tal-Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja wara l-adeżjoni tar-Repubblika tal-Bulgarija u r-Rumanija ma' l-Unjoni Ewropea li jirrigwardaw kwoti ta' tariffi ġodda u kwoti ta' tariffi mibdulin applikabbli għall-importazzjoni lejn il-Komunità ta' ċertu ħut u prodotti tas-sajd li joriġinaw mill-Iżlanda u n-Norveġja għandhom jiġu applikati fuq bażi proviżorja mill-ewwel jum tat-tieni xahar li jiġi wara d-ata li fiha jkun tlesta l-aħħar wieħed mill-Iskambji ta' ittri.

            Artikolu 3
            It-testi tal-Ftehim dwar il-parteċipazzjoni tar-Repubblika tal-Bulgarija u tar-Rumanija fiż-Żona Ekonomika Ewropea u ta' l-erba' ftehimiet relatati kif ukoll tal-Ftehimiet fil-Forma ta' Skambju ta' Ittri dwar l-applikazzjoni proviżorja tagġhom huma mehmuża ma' din id-Deċiżjoni.

            Magħmul fi Brussell, 23 ta' Lulju 2007.

                  Għall-Kunsill

                  Il-President

               L. AMADO


title: Deċiżjoni tal-Kunsill tal- 4 ta' Diċembru 2012 li ġġedded il-mandat tal-President tal-Bord tal-Appell tal-Uffiċċju Komunitarju tal-Varjetajiet tal-Pjanti

text:
               8.12.2012

               MT

               Il-Ġurnal Uffiċjali tal-Unjoni Ewropea

               C 378/2

         DEĊIŻJONI TAL-KUNSILL
   tal-4 ta' Diċembru 2012
   li ġġedded il-mandat tal-President tal-Bord tal-Appell tal-Uffiċċju Komunitarju tal-Varjetajiet tal-Pjanti
   2012/C 378/03
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KE) Nru 2100/94 tas-27 ta' Lulju 1994 dwar id-drittijiet Komunitarji ta' varjetajiet ta' pjanti (1), u b'mod partikolari l-Artikolu 47(1) tiegħu,
   Billi:

               (1)

               Bid-Deċiżjoni 2007/858/KE tas-17 ta' Diċembru 2007 (2), il-Kunsill ħatar lis-Sur Paul A.C.E. VAN DER KOOIJ bħala President tal-Bord tal-Appell tal-Uffiċċju Komunitarju tal-Varjetajiet tal-Pjanti.

               (2)

               Fl-10 ta' Ottubru 2012, wara li nkisbet l-opinjoni favorevoli tal-Kunsill Aministrattiv tal-Uffiċċju, il-Kummissjoni pproponiet li l-mandat tas-Sur Paul A.C.E. VAN DER KOOIJ jiġġedded,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Paul A.C.E. VAN DER KOOIJ bħala President tal-Bord tal-Appell tal-Uffiċċju Komunitarju tal-Varjetajiet tal-Pjanti huwa b'dan imġedded għal perijodu ta' ħames snin b'effett mit-18 ta' Diċembru 2012.
   Artikolu 2
   Il-President tal-Kunsill Amministrattiv tal-Uffiċċju għandu jingħata s-setgħa li jipprevedi l-arranġamenti kollha meħtieġa biex jiġi implimentat l-Artikolu 1.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmula fi Brussell, l-4 ta’ Diċembru 2012.

            Għall-Kunsill

            Il-President

         V. SHIARLY

      (1)  ĠU L 227, 1.9.1994, p. 1.

      (2)  ĠU L 337, 21. 12.2007, p. 105.


title: Deċiżjoni tal-Kummissjoni tat- 2 ta' Frar 2006 li tapprova f'isem il-Komunità Ewropea emendi għall-annessi mal-Ftehim bejn il-Komunità Ewropea u l-Istati Uniti ta' l-Amerika fuq miżuri sanitarji biex tithares is-saħħa ta' l-annimali u tal-pubbliku fil-kummerċ ta' l-annimali ħajjin u l-prodotti ta' l-annimali (innotifikata taħt dokument numru C(2006) 81) Test b'rilevanza għaż-ŻEE.

text:
8.5.2007               MT                           Il-Ġurnal Uffiċjali ta' l-Unjoni Ewropea                                                387

32006D0198

L 71/11                                       IL-ĠURNAL UFFIĊJALI TA' L-UNJONI EWROPEA                                               10.3.2006

                                                      DEĊIŻJONI TAL-KUMMISSJONI
                                                               tat-2 ta' Frar 2006
               li tapprova f'isem il-Komunità Ewropea emendi għall-annessi mal-Ftehim bejn il-Komunità Ewropea
               u l-Istati Uniti ta' l-Amerika fuq miżuri sanitarji biex tithares is-saħħa ta' l-annimali u tal-pubbliku
                                       fil-kummerċ ta' l-annimali ħajjin u l-prodotti ta' l-annimali
                                                 (innotifikata taħt dokument numru C(2006) 81)
                                                           (Test b'relevanza għaż-ŻEE)

                                                                 (2006/198/KE)

IL-KUMMISSJONI TAL-KOMUNITAJIET EWROPEJ,                                   Komunità Ewropea u l-Istati Uniti ta' l-Amerika dwar miżuri
                                                                           sanitarji biex titħares is-saħħa ta' l-annimali u tal-pubbliku fil-
Wara li kkunsidrat it-Trattat li jistabbilixxi l-Komunitajiet Ewro-
                                                                           kummerċ ta' l-annimali ħajjin u l-prodotti ta' l-annimali, l-
pej,
                                                                           emendi għall-Anness V tal-Ftehim imsemmi huma premezz ta'
Wara li kkunsidrat id-Deċiżjoni tal-Kunsill 1999/258/KE dwar               dan approvati f'isem il-Komunità Ewropea. It-test tal-Ftehim fil-
il-konklużjoni tal-Ftehim bejn il-Komunità Ewropea u l-Gvern               forma ta' Skambju ta' Ittri, inklużi l-emendi għall-Anness V tal-
ta' l-Istati Uniti ta' l-Amerika dwar il-miżuri sanitarji biex jippro-     Ftehim, huwa mehmuż ma' din id-Deċiżjoni.
teġu s-saħħa tal-pubbliku u dik ta' l-annimali fin-negozju ta'
annimali ħajjin u l-prodotti ta' l-annimali (1) u b'mod partikolari
                                                                                Artikolu 2
l-Artikolu 4, it-tielet paragrafu tagħha,
Billi:                                                                     Id-Direttur Ġenerali għall-Protezzjoni tas-Saħħa u tal-Konsuma-
                                                                           tur b'dan jingħata is-setgħa li jiffirma il-ftehim fil-forma ta'
(1)      Il-Kumitat Konġunt tal-Ġestjoni għall-Ftehim (“il-Kumi-           skambju ta' ittri sabiex b'dan jorbot il-Komunità.
         tat”), fil-laqgħa tiegħu tas-27 ta' Ottubru 2005 ħareġ rak-
         komandazzjoni dwar id-determinazzjoni ta' l-ekwivalenza
         għall-prodotti tas-sajd. B'riżultat ta' din ir-rakkomandaz-                                    Artikolu 3
         zjoni jixraq li jiġi emendat l-Anness V għall-Ftehim.
                                                                           Din id-Deċiżjoni għandha tapplika mill-ewwel ġurnata tax-xahar
(2)      Din l-emenda għandha tiġi approvata f'isem il-Komunità.           wara dak ix-xahar li fih l-Istati Uniti ta' l-Amerika tinnotifika bil-
                                                                           kitba lill-Kummissjoni li l-proċeduri interni għall-approvazzjoni
(3)      Il-miżura prevista f'din id-Deċiżjoni hija bi qbil ma' l-         ta' l-emendi msemmija fl-Artikolu 1 ikunu tlestew.
         opinjoni tal-Kumitat Permanenti dwar il-Katina Alimen-
         tari u s-Saħħa tal-Annimali,

ADOTTAT DIN ID-DEĊIŻJONI:                                                  Magħmula fi Brussell, it-2 ta' Frar 2006.

                               Artikolu 1                                                                      Għall-Kummissjoni
Skond ir-rakkomandazzjoni magħmula mill-Kumitat Konġunt                                                       Markos KYPRIANOU
tal-Ġestjoni stabbilit skond l-Artikolu 14 tal-Ftehim bejn il-                                              Membru tal-Kummissjoni

(1) ĠU L 118, tal-21.4.1998, p. 1.


title: Deċiżjoni tal-Kunsill (UE) 2017/938 tat-23 ta' Settembru 2013 dwar l-iffirmar, f'isem l-Unjoni Ewropea, tal-Konvenzjoni ta' Minamata dwar il-Merkurju

text:
               2.6.2017

               MT

               Il-Ġurnal Uffiċjali tal-Unjoni Ewropea

               L 142/2

         DEĊIŻJONI TAL-KUNSILL (UE) 2017/938
   tat-23 ta' Settembru 2013
   dwar l-iffirmar, f'isem l-Unjoni Ewropea, tal-Konvenzjoni ta' Minamata dwar il-Merkurju
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1) tiegħu, flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Il-merkurju u l-komposti tiegħu huma tossiċi ħafna għas-saħħa tal-bnedmin u dik tal-annimali u tal-pjanti. Fl-Unjoni, il-merkurju u l-komposti tiegħu huma suġġetti għal regolamentazzjoni maħsuba biex jipproteġu s-saħħa tal-bnedmin u l-ambjent.

               (2)

               Fl-2009, il-Kunsill Amministrattiv tal-Programm tan-Nazzjonijiet Uniti għall-Ambjent (UNEP) talab lid-Direttur Eżekuttiv tal-UNEP ilaqqa' kumitat intergovernattiv ta' nnegozjar li ngħata l-mandat jipprepara strument globali legalment vinkolanti dwar il-merkurju, bil-għan li jlesti xogħlu qabel ma ssir is-27 sessjoni regolari tal-Kunsill Amministrattiv fl-2013.

               (3)

               F'Diċembru 2010, il-Kunsill awtorizza lill-Kummissjoni tipparteċipa, f'isem l-Unjoni, fir-rigward ta' kwistjonijiet li jkunu fl-ambitu tal-Unjoni u li l-Unjoni tkun adottat regoli għalihom, fin-negozjati dwar strument globali legalment vinkolanti dwar il-merkurju, skont id-direttivi ta' nnegozjar stabbiliti fl-Addendum għal dik l-awtorizzazzjoni.

               (4)

               Il-proċess ta' nnegozjar tlesta kif suppost, waqt il-ħames sessjoni tal-kumitat intergovernattiv ta' nnegozjar li saret f'Ġinevra bejn it-13 u t-18 ta' Jannar 2013.

               (5)

               L-Unjoni kellha rwol importanti fin-negozjati u pparteċipat b'mod attiv għar-riżultat, li huwa fil-limiti tad-direttivi ta' nnegozjar mogħtija lill-Kummissjoni.

               (6)

               Il-Kunsill, fit-3233 sessjoni tiegħu, li saret fil-21 ta' Marzu 2013, laqa' tajjeb l-eżitu tal-proċess ta' nnegozjar.

               (7)

               L-istrument globali u legalment vinkolanti dwar il-merkurju se jinfetaħ għall-iffirmar waqt Konferenza Diplomatika li għandha ssir f'Kumamoto (fil-Ġappun) bejn is-7 u l-11 ta' Ottubru 2013, li se tissejjaħ il-Konvenzjoni ta' Minamata dwar il-Merkurju.

               (8)

               Għalhekk, il-Konvenzjoni ta' Minamata dwar il-Merkurju għandha tiġi ffirmata,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tal-Konvenzjoni ta' Minamata dwar il-Merkurju huwa b'dan awtorizzat, soġġett għall-konklużjoni tal-Konvenzjoni msemmija. (1).
   Artikolu 2
   Il-President tal-Kunsill huwa b'dan awtorizzat jaħtar lill-persuna(i) bis-setgħa li tiffirma/jiffirmaw il-Konvenzjoni f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta' Settembru 2013.

            Għall-Kunsill

            Il-President

         V. JUKNA

      (1)  It-test tal-Konvenzjoni ser jiġi ppubblikat flimkien mad-Deċiżjoni dwar il-konklużjoni tagħha.


title: Deċiżjoni (UE, Euratom) 2016/485 tar-rappreżentanti tal-gvernijiet tal-Istati Membri tat-23 ta' Marzu 2016 li taħtar Imħallfin fil-Qorti Ġenerali

text:
               2.4.2016

               MT

               Il-Ġurnal Uffiċjali tal-Unjoni Ewropea

               L 87/33

         DEĊIŻJONI (UE, Euratom) 2016/485 TAR-RAPPREŻENTANTI TAL-GVERNIJIET TAL-ISTATI MEMBRI
   tat-23 ta' Marzu 2016
   li taħtar Imħallfin fil-Qorti Ġenerali
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
   Billi:

               (1)

               Il-mandati ta' erbatax-il imħallef tal-Qorti Ġenerali ser jiskadu fil-31 ta' Awwissu 2016. Jeħtieġ li jsir il-proċess ta' ħatriet għall-perijodu mill-1 ta' Settembru 2016 sal-31 ta' Awwissu 2022.

               (2)

               Is-Sur Sten FRIMODT NIELSEN, is-Sur Dimitrios GRATSIAS, is-Sur Marc JAEGER, is-Sur Viktor KREUSCHITZ, is-Sur Savvas S. PAPASAVVAS u s-Sur Marc VAN DER WOUDE ġew proposti għat-tiġdid tal-mandat tagħhom.

               (3)

               Barra minn hekk, il-kandidaturi tas-Sinjura Krystyna KOWALIK-BAŃCZYK u tas-Sur Paul NIHOUL ġew proposti għall-kariga ta' mħallfin fil-Qorti Ġenerali.

               (4)

               Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sur Sten FRIMODT NIELSEN, is-Sur Dimitrios GRATSIAS, is-Sur Marc JAEGER, is-Sinjura Krystyna KOWALIK-BAŃCZYK, is-Sur Viktor KREUSCHITZ, is-Sur Paul NIHOUL, is-Sur Savvas S. PAPASAVVAS u s-Sur Marc VAN DER WOUDE għall-qadi tal-funzjonijiet ta' mħallfin fil-Qorti Ġenerali,

         ADOTTAW DIN ID-DEĊIŻJONI:
   Artikolu 1
   Għandhom jinħatru mħallfin tal-Qorti Ġenerali għall-perijodu mill-1 ta' Settembru 2016 sal-31 ta' Awwissu 2022:

               —

               Is-Sur Sten FRIMODT NIELSEN,

               —

               Is-Sur Dimitrios GRATSIAS,

               —

               Is-Sur Marc JAEGER,

               —

               Is-Sinjura Krystyna KOWALIK-BAŃCZYK,

               —

               Is-Sur Viktor KREUSCHITZ,

               —

               Is-Sur Paul NIHOUL,

               —

               Is-Sur Savvas S. PAPASAVVAS,

               —

               Is-Sur Marc VAN DER WOUDE.

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-23 ta' Marzu 2016.

            Il-President

         P. DE GOOIJER


title: Deċiżjoni tal-Kunsill (UE) 2015/1030 tas-7 ta' Mejju 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika Demokratika ta' Timor Leste dwar l-eżenzjoni mill-viża għal soġġorn għal perijodu qasir

text:
               3.7.2015

               MT

               Il-Ġurnal Uffiċjali tal-Unjoni Ewropea

               L 173/1

         DEĊIŻJONI TAL-KUNSILL (UE) 2015/1030
   tas-7 ta' Mejju 2015
   dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika Demokratika ta' Timor Leste dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 509/2014 tal-Parlament Ewropew u tal-Kunsill (1) ittrasferixxa r-referenza għar-Repubblika Demokratika ta' Timor Leste mill-Anness I għall-Anness II tar-Regolament tal-Kunsill (KE) Nru 539/2001 (2).

               (2)

               Dik ir-referenza għar-Repubblika Demokratika ta' Timor Leste hija akkumpanjata b'nota f'qiegħ il-paġna li tispeċifika li l-eżenzjoni mill-ħtieġa ta' viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)

               Fid-9 ta' Ottubru 2014, il-Kunsill adotta deċiżjoni li tawtorizza lill-Kummissjoni biex tiftaħ negozjati mar-Repubblika Demokratika ta' Timor Leste għall-konklużjoni ta' ftehim bejn l-Unjoni Ewropea u r-Repubblika Demokratika ta' Timor Leste dwar l-eżenzjoni mill-viża għal soġġorn għal perijodu qasir (il-“Ftehim”).

               (4)

               In-negozjati dwar il-Ftehim inbdew fid-19 ta' Novembru 2014 u ġew iffinalizzati b'suċċess billi l-ftehim ġie inizjalat, permezz ta' skambju ta' ittri, fil-15 ta' Diċembru 2014.

               (5)

               Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati f'isem l-Unjoni. Il-Ftehim għandu jiġi applikat fuq bażi proviżorja mid-data tal-iffirmar tiegħu, sakemm jitlestew il-proċeduri għall-konklużjoni formali tiegħu.

               (6)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem f'adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem f'adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u r-Repubblika Demokratika ta' Timor Leste dwar l-eżenzjoni mill-viża għal soġġorn għal perijodu qasir (il-“Ftehim”) huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.
   Artikolu 3
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 4
   Il-Ftehim għandu jiġi applikat fuq bażi proviżorja mid-data tal-iffirmar tiegħu (5), sakemm jitlestew il-proċeduri għall-konklużjoni tiegħu.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-7 ta' Mejju 2015.

            Għall-Kunsill

            Il-President

         E. RINKĒVIČS

      (1)  Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa (ĠU L 149, 20.5.2014, p. 67).

      (2)  Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU L 81, 21.3.2001, p. 1).

      (3)  Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill 2010/686/PESK tat-13 ta’ Settembru 2010 dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika Iżlamika tal-Afganistan dwar l-Istatus tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)

text:
               12.11.2010

               MT

               Il-Ġurnal Uffiċjali tal-Unjoni Ewropea

               L 294/1

         DEĊIŻJONI TAL-KUNSILL 2010/686/PESK
   tat-13 ta’ Settembru 2010
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika Iżlamika tal-Afganistan dwar l-Istatus tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, b’mod partikolari l-Artikolu 37 tiegħu, u t-Trattat dwar il-Funzjonament tal-Unjoni Ewropea, b’mod partikolari l-Artikolu 218(5) u l-ewwel subparagrafu tal-Artikolu 218(6) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (minn hawn ’il quddiem ir-“Rappreżentant Għoli”),
   Billi:

               (1)

               Ġew konklużi negozjati taħt l-awtorità tar-Rappreżentant Għoli għal Ftehim bejn l-Unjoni Ewropea u r-Repubblika Iżlamika tal-Afganistan dwar l-Istatus tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) (minn hawn ’il quddiem “il-Ftehim”).

               (2)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika Iżlamika tal-Afganistan dwar l-Istatus tal-Missjoni tal-Pulizija tal-Unjoni Ewropea fl-Afganistan huwa b’dan approvat f’isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna jew persuni mogħtija s-setgħa li jiffirmaw il-Ftehim sabiex jorbot l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-13 ta’ Settembru 2010.

            Għall-Kunsill

            Il-President

         S. VANACKERE

    ---documentbreak---

               12.11.2010

               MT

               Il-Ġurnal Uffiċjali tal-Unjoni Ewropea

               L 294/2

         TRADUZZJONI
   FTEHIM
   bejn l-Unjoni Ewropea u r-Repubblika Iżlamika tal-Afganistan dwar l-Istatus tal-Missjoni tal-Pulizija tal-Unjoni Ewropea fl-Afganistan, EUPOL AFGHANISTAN
   L-UNJONI EWROPEA, minn hawn ‘il quddiem imsejħa “l-UE”,
   minn naħa waħda, u
   IR-REPUBBLIKA IŻLAMIKA TAL-AFGANISTAN, minn hawn ‘il quddiem imsejħa “l-Istat Ospitanti”,
   min-naħa l-oħra tal-Ftehim,
   Flimkien minn hawn ‘il quddiem imsejħin “il-Partijiet”,
   WARA LI KKUNSIDRAW:
   L-Ittra mill-Ministru tal-Affarijiet Barranin Rangin Dadfar Spanta tar-Repubblika Iżlamika tal-Afganistan (l-Afganistan), datata 16 ta’ Mejju 2007, li stiednet lill-UE biex tniedi Missjoni tal-Pulizija fl-Afganistan;
   L-adozzjoni mill-Kunsill fit-30 ta’ Mejju 2007 tal-Azzjoni Konġunta 2007/369/PESK dwar l-istabbiliment tal-Missjoni tal-Pulizija tal-Unjoni Ewropea fl-Afganistan, EUPOL AFGHANISTAN;
   Il-Premessa 9 tal-Azzjoni Konġunta li tindika li l-EUPOL AFGHANISTAN hija stabbilita fil-kuntest wiesa’ tal-isforz tal-komunità internazzjonali biex tappoġġa l-Gvern tal-Afganistan fit-teħid tar-responsabbiltà għat-tisħiħ tal-istat tad-dritt, u partikolarment, fit-titjib tal-kapaċità tiegħu tal-pulizija ċivili u l-infurzar tal-liġi;
   L-adozzjoni mill-Kunsill fit-18 ta’ Mejju 2010 tad-Deċiżjoni 2007/279/PESK dwar l-estensjoni tal-EUPOL AFGHANISTAN;
   L-Artikolu 3(2) tad-Deċiżjoni li jipprevedi li l-EUPOL AFGHANISTAN hija missjoni mhux eżekuttiva, li twettaq il-kompiti tagħha permezz, fost mezzi oħra, ta’ monitoraġġ, gwida, konsulenza u taħriġ;
   L-Artikolu 8(1) ta’ dik id-Deċiżjoni li jipprevedi li l-istatus tal-persunal tal-EUPOL AFGANISTAN fl-Afganistan, inklużi, fejn adatt, il-privileġġi, l-immunitajiet u garanziji ulterjuri meħtieġa għall-ikkompletar u l-funzjonament bla xkiel tal-EUPOL AFGANISTAN għandu jiġi stabbilit fi Ftehim li għandu jiġi konkluż skont l-Artikolu 37 tat-Trattat dwar l-Unjoni Ewropea;.
   li dan il-Ftehim ma jaffettwax id-drittijiet u l-obbligi tal-Partijiet taħt ftehimiet internazzjonali u strumenti oħrajn li jistabbilixxu qrati u tribunali internazzjonali, inkluż l-Istatut tal-Qorti Kriminali Internazzjonali,
   FTIEHMU KIF ĠEJ:
   Artikolu 1
   Kamp ta’ applikazzjoni u definizzjonijiet
   1.   Dan il-Ftehim għandu japplika għall-Missjoni tal-Pulizija tal-Unjoni Ewropea fir-Repubblika Iżlamika tal-Afganistan u għall-persunal tagħha.
   2.   Dan il-Ftehim għandu japplika biss fit-territorju tal-Istat Ospitanti.
   3.   Għall-finijiet ta’ dan il-Ftehim:

               (a)

               “EUPOL AFGHANISTAN” għandha tfisser il-Missjoni tal-Pulizija tal-UE fl-Afganistan, stabbilita mill-Kunsill tal-Unjoni Ewropea fl-Azzjoni Konġunta 2007/369/PESK, bid-data tat-30 ta’ Mejju 2007, inklużi l-komponenti, il-forzi, l-unitajiet, il-kwartieri ġenerali u l-persunal tagħha skjerat fit-territorju tal-Parti Ospitanti u assenjat lill-EUPOL AFGHANISTAN;

               (b)

               “Kap tal-Missjoni” għandha tfisser il-Kap tal-Missjoni tal-EUPOL AFGHANISTAN, maħtur mill-Kunsill tal-Unjoni Ewropea;

               (c)

               “Persunal tal-EUPOL AFGHANISTAN” għandha tfisser il-Kap tal-Missjoni, il-persunal issekondat mill-Istati Membri tal-UE u l-istituzzjonijiet tal-UE u l-Istati mhux fl-UE mistiedna mill-UE biex jipparteċipaw fl-EUPOL AFGHANISTAN, persunal internazzjonali reklutat fuq bażi kuntrattwali mill-EUPOL AFGHANISTAN, u kwalunkwe persunal internazzjonali ieħor marbut b’mod temporanju mal-EUPOL AFGHANISTAN bħala kompetenza esperta addizzjonali, skjerat għat-tħejjija, l-appoġġ u l-implimentazzjoni tal-missjoni, u persunal internazzjonali fuq missjoni għal Stat Mittenti jew istituzzjoni tal-UE fil-qafas tal-missjoni. Il-persunal kollu tal-EUPOL AFGHANISTAN, ukoll jekk jinħariġlu passaport ordinarju mill-pajjiż taċ-ċittadinanza tiegħu, għandu jingħata l-privileġġi u l-immunitajiet kollha stipulati f’dan il-Ftehim. Il-persunal tal-EUPOL AFGHANISTAN m’għandux jinkludi kuntratturi kummerċjali jew persunal impjegat lokalment;

               (d)

               “Kwartieri ġenerali” għandha tfisser il-kwartieri ġenerali prinċipali tal-EUPOL AFGHANISTAN f’Kabul, l-Afganistan;

               (e)

               “Stat Mittenti” għandha tfisser kwalunkwe Stat Membru tal-UE jew Stat mhux fl-UE li għandu persunal sekondat għall-EUPOL AFGHANISTAN;

               (f)

               “Faċilitajiet” għandha tfisser il-bini, il-postijiet, l-istallazzjonijiet u l-art kollha meħtieġa għat-twettiq tal-attivitajiet tal-EUPOL AFGHANISTAN, kif ukoll għall-akkomodazzjoni tal-persunal tal-EUPOL AFGHANISTAN skont il-liġijiet u r-regolamenti tal-Istati Ospitanti;

               (g)

               “Persunal impjegat lokalment” tfisser membri tal-persunal li jkunu ċittadini tal-Istat Ospitanti, jew residenti permanenti fih;

               (h)

               “Korrispondenza uffiċjali” għandha tfisser kull korrispondenza relatata mal-EUPOL AFGHANISTAN u mal-funzjonijiet tagħha;

               (i)

               “Prinċipji diplomatiċi” għandha tfisser il-prinċipji relevanti li jinsabu fil-Konvenzjoni ta’ Vjenna dwar ir-Relazzjonijiet Diplomatiċi tat-18 ta’ April 1961 li magħha għandhom jaderixxu reċiprokament iż-żewġ Partijiet skont id-dispożizzjonijiet ta’ dan il-Ftehim;

               (j)

               “Stat Ospitanti” għandha tfisser ir-Repubblika Iżlamika tal-Afganistan.

         Artikolu 2
   Dispożizzjonijiet ġenerali
   1.   L-EUPOL AFGHANISTAN u l-persunal tal-EUPOL AFGHANISTAN għandhom jirrispettaw u josservaw il-liġijiet u r-regolamenti tal-Istat Ospitanti u m’għandhom iwettqu l-ebda azzjoni jew attività inkompatibbli mal-objettivi tal-EUPOL AFGHANISTAN.
   2.   L-EUPOL AFGHANISTAN għandha tkun awtonoma fir-rigward tal-eżekuzzjoni tal-funzjonijiet tagħha taħt dan il-Ftehim. L-Istat Ospitanti għandu jirrispetta n-natura unitarja u internazzjonali tal-EUPOL AFGHANISTAN.
   3.   Il-Kap tal-Missjoni għandu jinforma regolarment lill-Gvern tal-Istat Ospitanti dwar in-numru tal-persunal tal-EUPOL AFGHANISTAN stazzjonat b’mod permanenti fit-territorju tal-Istat Ospitanti.
   Artikolu 3
   Identifikazzjoni
   1.   Il-persunal tal-EUPOL AFGHANISTAN għandu jiġi pprovdut bi, u jiġi indentifikat permezz ta’, karta ta’ identifikazzjoni tal-EUPOL AFGHANISTAN, li għandha tinġarr minnhom b’mod obbligatorju l-ħin kollu. L-awtoritajiet rilevanti li jittrattaw is-sigurtà, it-tassazzjoni, l-immigrazzjoni u kwistjonijiet doganali fl-Istat Ospitanti għandhom jiġu pprovduti b’kampjun tal-karta ta’ identifikazzjoni tal-EUPOL AFGHANISTAN.
   2.   L-EUPOL AFGHANISTAN għandha jkollha d-dritt li ttajjar il-bandiera tal-UE fil-Kwartieri Ġenerali tagħha u bnadi oħrajn, waħedha jew flimkien mal-bandiera tal-Istat Ospitanti bil-kunsens tal-Istat Ospitanti skont is-sitwazzjoni tas-sigurtà fil-lok rispettiv, kif deċiż mill-Kap tal-Missjoni. Il-bnadar nazzjonali jew l-insinji tal-kontinġenti nazzjonali kostitwenti tal-EUPOL AFGHANISTAN jistgħu jintwerew fuq il-faċilitajiet, il-vetturi u l-mezzi l-oħrajn tat-trasport kif ukoll fuq l-uniformijiet, kif deċiż mill-Kap tal-Missjoni.
   Artikolu 4
   Qsim tal-fruntieri u moviment fit-territorju tal-Istat Ospitanti
   1.   Il-persunal, l-assi, il-vetturi u kwalunkwe mezz ieħor ta’ trasport tal-EUPOL AFGHANISTAN għandhom jaqsmu l-fruntiera tal-Istat Ospitanti fil-punti uffiċjali tal-qsim tal-fruntieri, u permezz tal-kurituri tal-ajru internazzjonali.
   2.   L-Istat Ospitanti għandu jiffaċilita d-dħul fi u l-ħruġ mit-territorju tal-Istat Ospitanti għall-persunal tal-EUPOL AFGHANISTAN u l-assi, il-vetturi u kwalunkwe mezz ċivili ieħor ta’ trasport tal-EUPOL AFGHANISTAN. Ħlief għall-kontroll tal-passaport mad-dħul fit-territorju tal-Istat Ospitanti u mat-tluq minnu, il-persunal tal-EUPOL AFGHANISTAN b’karta ta’ identifikazzjoni tal-EUPOL AFGHANISTAN jew prova proviżorja ta’ parteċipazzjoni fl-EUPOL AFGHANISTAN għandu jkun eżentat mir-regolamenti dwar il-passaporti, ir-regolamenti dwar il-kontrolli u l-proċeduri doganali u r-regolamenti dwar il-viża u l-immigrazzjoni, u minn kull forma ta’ spezzjoni dwar l-immigrazzjoni fit-territorju tal-Istat Ospitanti.
   3.   Il-persunal tal-EUPOL AFGHANISTAN li japplika għal viża għandu jkun eżentat mir-regolamenti tal-Istat Ospitanti li jirregolaw ir-reġistrazzjoni u l-kontroll tal-barranin, iżda m’għandu jikseb ebda dritt għal residenza jew domiċilju permanenti fit-territorju tal-Istat Ospitanti. Għal dan il-għan, il-Ministeru tal-Affarijiet Barranin tal-Afganistan għandu jieħu azzjonijiet skont il-liġi.
   4.   L-assi, il-vetturi u kwalunkwe mezz ieħor ċivili ta’ trasport tal-EUPOL AFGHANISTAN li jidħlu, jittranżitaw jew joħorġu mit-territorju tal-Istat Ospitanti b’appoġġ għall-EUPOL AFGHANISTAN għandhom ikunu eżentati minn kwalunkwe spezzjoni jew kwalunkwe rekwiżit li jipprovdu inventarji jew dokumentazzjoni oħra doganali. L-EUPOL AFGHANISTAN għandha tipprovdi lill-awtoritajiet rilevanti tal-Istat Ospitanti lista ta’ tali assi, vetturi jew kwalunkwe mezz ieħor ċivili ta’ trasport.
   5.   Il-vetturi u kwalunkwe mezz ieħor ta’ trasport użati b’appoġġ għall-EUPOL AFGHANISTAN m’għandhomx ikunu suġġetti għar-r-rekwiżiti lokali ta’ liċenzji jew reġistrazzjoni. L-istandards u r-regolamenti internazzjonali rilevanti għandhom ikomplu japplikaw. Fuq talba tal-Kap tal-Missjoni, l-Istat Ospitanti għandhom jipprovdi lill-vetturi kollha tal-EUPOL AFGHANISTAN pjanċi diplomatiċi mingħajr ħlas. Jekk meħtieġ, għandhom jiġu konklużi arranġamenti supplimentari kif imsemmija fl-Artikolu 19.
   6.   Il-membri tal-persunal tal-EUPOL AFGHANISTAN jistgħu jsuqu vetturi, jinnavigaw bastimenti, vapuri u laneċ u jħaddmu inġenji tal-ajru u kwalunkwe mezz ieħor ċivili ta’ trasport fit-territorju tal-Istat Ospitanti kemm-il darba jkollhom liċenzji tas-sewqan, ċertifikati ta’ kaptan marittimu jew liċenzji ta’ bdot, nazzjonali jew internazzjonali li jkunu validi, kif adatt. L-Istat Ospitanti għandu jaċċetta bħala validi, mingħajr taxxa jew ħlas, liċenzji jew permessi tas-sewqan li jkollu l-persunal tal-EUPOL AFGHANISTAN.
   7.   Il-membri tal-persunal tal-EUPOL AFGHANISTAN flimkien mal-vetturi u kwalunkwe mezz ieħor ta’ trasport, tagħmir u forniment tagħhom għandhom igawdu minn moviment liberu u mingħajr restrizzjonijiet fit-territorju kollu tal-Istat Ospitanti, inkluż l-ispazju tal-ajru territorjali, b’kont meħud tas-sitwazzjoni tas-sigurtà vvalutata b’mod konġunt mill-Kap tal-Missjoni u mill-awtoritajiet rispettivi tal-Istat Ospitanti. Kwalunkwe arranġament supplimentari meħtieġ jista’ jiġi konkluż skont l-Artikolu 19 ta’ dan il-Ftehim.
   8.   Għall-fini ta’ vjaġġi għall-qadi ta’ dmirijiet uffiċjali, il-persunal tal-EUPOL AFGHANISTAN u l-persunal impjegat lokalment għandhom ikunu intitolati biex jużaw toroq pubbliċi, pontijiet, bastimenti, vapuri u laneċ, u ajruporti mingħajr ħlas ta’ dazji, imposti, pedaġġi, taxxi u ħlasijiet oħrajn. Għall-fini ta’ vjaġġi esterni, għandhom jiġu osservati l-liġijiet internazzjonali. L-EUPOL AFGHANISTAN u l-persunal tagħha m’għandhomx ikunu eżentati minn ħlasijiet raġonevoli għal servizzi li jitolbu jew jirċievu taħt il-kundizzjonijiet li japplikaw għal dawk ipprovduti liċ-ċittadini tal-Istat Ospitanti.
   Artikolu 5
   Privileġġi u immunitajiet tal-EUPOL AFGHANISTAN mogħtija mill-Istat Ospitanti
   1.   Il-faċilitajiet tal-EUPOL AFGHANISTAN għandhom ikunu invjolabbli. L-aġenti tal-Istat Ospitanti m’għandhomx jidħlu fihom mingħajr il-kunsens tal-Kap tal-Missjoni.
   2.   Il-faċilitajiet tal-EUPOL AFGHANISTAN, it-tagħmir tagħhom u l-assi l-oħrajn li jinsabu fihom kif ukoll il-mezzi ta’ trasport awtorizzati tagħhom għandhom ikollhom immunità minn kull tfittxija, rekwiżizzjoni, qbid jew eżekuzzjoni, f’konformità ma’ prinċipji diplomatiċi.
   3.   L-EUPOL AFGHANISTAN, il-proprjetà u l-assi tagħha, irrispettivament minn fejn jinsabu u mid-detentur tagħhom, għandhom ikollhom immunità minn kull forma ta’ proċess legali.
   4.   L-arkivji u d-dokumenti tal-EUPOL AFGHANISTAN, irrispettivament minn fejn jinsabu, għandhom ikunu invjolabbli fi kwalunkwe żmien, f’konformità ma’ prinċipji diplomatiċi. L-EUPOL AFGHANISTAN għandha tinforma uffiċjalment lill-awtoritajiet tal-Istat Ospitanti bil-post fejn jinsabu l-imsemmija arkivji u dokumenti.
   5.   Il-korrispondenza uffiċjali tal-EUPOL AFGHANISTAN għandha tkun invjolabbli.
   6.   L-EUPOL AFGHANISTAN, kif ukoll il-fornituri jew il-kuntratturi tagħha, għandhom ikunu eżentati mill-imposti, it-taxxi u l-ħlasijiet ta’ natura simili kollha nazzjonali, reġjonali u komunali fir-rigward tal-merkanzija mixtrija jew importata, is-servizzi pprovduti u l-faċilitajiet użati mill-EUPOL AFGHANISTAN għall-finijiet tal-EUPOL AFGHANISTAN. L-EUPOL AFGHANISTAN, f’konformità mal-Prinċipji diplomatiċi, m’għandhiex tkun eżentata mill-imposti, it-taxxi jew il-ħlasijiet li jirrappreżentaw ħlas għal servizzi mwettqa.
   7.   F’konformità mal-Prinċipji diplomatiċi, l-Istat Ospitanti għandu jippermetti d-dħul tal-oġġetti legali kollha li huma meħtieġa għall-finijiet tal-EUPOL AFGHANISTAN u għandu jagħti lil dawk l-oġġetti eżenzjoni mid-dazji doganali, l-imposti, il-pedaġġi, it-taxxi u ħlasijiet simili kollha minbarra l-ħlasijiet għal ħżin, trasport u servizzi mwettqa oħrajn.
   Artikolu 6
   Privileġġi u immunitajiet tal-persunal tal-EUPOL AFGHANISTAN mogħtija mill-Istat Ospitanti
   1.   Il-persunal tal-EUPOL AFGHANISTAN m’għandu jkun suġġett għal ebda forma ta’ arrest jew detenzjoni, f’konformità ma’ prinċipji diplomatiċi.
   2.   Id-dokumenti, il-korrispondenza u l-assi tal-persunal tal-EUPOL AFGHANISTAN għandhom ikunu invjolabbli, ħlief fil-każ ta’ miżuri ta’ eżekuzzjoni li huma permessi skont il-paragrafu 7 ta’ hawn taħt.
   3.   L-Istat Ospitanti għandu, f’konformità mal-liġijiet u r-regolamenti applikabbli tiegħu, jipprovdi lill-persunal tal-EUPOL AFGHANISTAN b’karta tal-identità diplomatika mingħajr ħlas.
   4.   Il-persunal tal-EUPOL AFGHANISTAN għandu jgawdi minn immunità mill-ġurisdizzjoni kriminali tal-Istat Ospitanti fiċ-ċirkostanzi kollha. L-immunità mill-ġurisdizzjoni kriminali tal-persunal tal-EUPOL AFGHANISTAN tista’ tiġi rrinunzjata mill-Istat Mittenti jew mill-istituzzjoni kkonċernata tal-UE, skont il-każ. Din ir-rinunzja għandha dejjem tkun rinunzja espressa.
   5.   Il-persunal tal-EUPOL AFGHANISTAN għandu jgawdi minn immunità mill-ġurisdizzjoni ċivili u amministrattiva tal-Istat Ospitanti fir-rigward tal-kliem bil-fomm jew bil-miktub u l-atti kollha li jwettaq fl-eżerċizzju tal-funzjonijiet uffiċjali tiegħu. Jekk jinbdew proċedimenti ċivili kontra l-persunal tal-EUPOL AFGHANISTAN quddiem kwalunkwe qorti tal-Istat Ospitanti, il-Kap tal-Missjoni u l-awtorità kompetenti tal-Istat Mittenti jew tal-istituzzjoni tal-UE għandhom jiġu notifikati minnufih. Qabel il-bidu tal-proċediment quddiem il-qorti, il-Kap tal-Missjoni u l-awtorità kompetenti tal-Istat Mittenti jew l-istituzzjoni tal-UE għandhom jiċċertifikaw lill-qorti jekk l-att inkwistjoni kienx twettaq mill-persunal tal-EUPOL AFGHANISTAN fl-eżerċizzju tal-funzjonijiet uffiċjali tiegħu. Jekk l-att ikun twettaq fl-eżerċizzju ta’ funzjonijiet uffiċjali, il-proċediment m’għandux jinbeda u għandhom japplikaw id-dispożizzjonijiet tal-Artikolu 16. Jekk l-att ma kienx twettaq fl-eżerċizzju tal-funzjonijiet uffiċjali, il-proċediment jista’ jitkompla. Iċ-ċertifikazzjoni mill-Kap tal-Missjoni u l-awtorità kompetenti tal-Istat Mittenti jew l-istituzzjoni tal-UE għandha tkun vinkolanti fuq il-ġurisdizzjoni tal-Istat Ospitanti, li ma jistax jikkontestaha. Il-bidu ta’ proċedimenti mill-persunal tal-EUPOL AFGHANISTAN għandu jipprekludih milli jinvoka l-immunità mill-ġurisdizzjoni fir-rigward ta’ kwalunkwe kontrotalba relatata direttament mat-talba prinċipali.
   6.   Il-persunal tal-EUPOL AFGHANISTAN m’għandux ikun obbligat li jagħti xhieda.
   7.   L-ebda miżura ta’ eżekuzzjoni ma tista’ tittieħed fir-rigward tal-persunal tal-EUPOL AFGHANISTAN, ħlief fil-każ li jinbeda kontrih proċediment ċivili mhux relatat mal-funzjonijiet uffiċjali tiegħu. Il-proprjetà tal-persunal tal-EUPOL AFGHANISTAN, iċċertifikata mill-Kap tal-Missjoni bħala meħtieġa għat-twettiq tal-funzjonijiet uffiċjali tiegħu, għandha tkun ħielsa minn qbid biex tiġi sodisfatta sentenza, deċiżjoni jew ordni. Fi proċedimenti ċivili, il-persunal tal-EUPOL AFGHANISTAN m’għandu jkun suġġett għall-ebda restrizzjoni fuq il-libertà personali tiegħu jew għal kwalunkwe miżura oħra ta’ limitazzjoni.
   8.   L-immunità tal-persunal tal-EUPOL AFGHANISTAN mill-ġurisdizzjoni tal-Istat Ospitanti m’ għandhiex teżentah mill-ġurisdizzjonijiet tal-Istati Mittenti rispettivi.
   9.   Il-persunal tal-EUPOL AFGHANISTAN għandu, f’konformità mal-Prinċipji diplomatiċi, fir-rigward tas-servizzi mwettqa għall-EUPOL AFGHANISTAN, ikun eżentat mid-dispożizzjonijiet tas-sigurtà soċjali li jistgħu jkunu fis-seħħ fl-Istat Ospitanti.
   10.   Il-persunal tal-EUPOL AFGHANISTAN għandu jkun eżentat minn kwalunkwe forma ta’ tassazzjoni fl-Istat Ospitanti fuq is-salarju u l-emolumenti mħallsa lilu mill-EUPOL AFGHANISTAN jew mill-Istati Mittenti, kif ukoll fuq kwalunkwe dħul li jirċievi minn barra l-Istat Ospitanti. Il-persunal impjegat lokalment m’għandux ikun eżentat mil-liġijiet eżistenti.
   11.   L-Istat Ospitanti għandu, f’konformità ma’ dawk il-liġijiet u r-regolamenti li jista’ jadotta, jippermetti d-dħul ta’ oġġetti għall-użu personali tal-persunal tal-EUPOL AFGHANISTAN, u għandu jagħti eżenzjoni minn kull dazju doganali, taxxa u ħlas relatat ħlief għall-ħlasijiet għal ħżin, trasport u servizzi simili, fir-rigward ta’ dawn l-oġġetti. L-Istat Ospitanti għandu wkoll jippermetti l-esportazzjoni ta’ dawn l-oġġetti. Ix-xiri tal-oġġetti u s-servizzi fis-suq domestiku mill-persunal tal-EUPOL AFGHANISTAN għandu jkun eżentat mill-VAT u t-taxxi f’konformità mal-liġijiet tal-Istat Ospitanti.
   12.   Il-bagalji personali tal-persunal tal-EUPOL AFGHANISTAN għandhom ikunu eżentati minn spezzjoni, dment li ma jkunx hemm raġunijiet serji sabiex ikun ikkunsidrat li jkollhom fihom oġġetti li ma jkunux għall-użu personali tal-persunal tal-EUPOL AFGHANISTAN, jew oġġetti li l-importazzjoni jew l-esportazzjoni tagħhom tkun projbita mil-liġi jew suġġetta għar-regolamenti dwar il-kwarantina tal-Istat Ospitanti. L-ispezzjoni ta’ dawn il-bagalji personali għandha titwettaq biss fil-preżenza tar-rappreżentanti tal-entitajiet rispettivi tal-Istat Ospitanti u tal-membru kkonċernat tal-persunal internazzjonali tal-EUPOL AFGHANISTAN jew, f’isem dan tal-aħħar, ta’ rappreżentant awtorizzat tal-EUPOL AFGHANISTAN.
   Artikolu 7
   Persunal impjegat lokalment
   Il-persunal impjegat lokalment għandu jgawdi privileġġi u immunitajiet f’konformità mal-kategoriji internazzjonali sal-punt biss li jkun permess mill-Istat Ospitanti. Madankollu, l-Istat Ospitanti għandu jeżerċita l-ġurisdizzjoni tiegħu fuq dak il-persunal b’tali mod li jevita ndħil indebitu fit-twettiq tal-funzjonijiet tal-EUPOL AFGHANISTAN.
   Artikolu 8
   Ġurisdizzjoni kriminali
   L-awtoritajiet kompetenti ta’ Stat Mittenti għandhom ikollhom id-dritt li jeżerċitaw fit-territorju tal-Istat Ospitanti l-ġurisdizzjoni kriminali u s-setgħat dixxiplinarji kollha mogħtija lilhom bil-liġi tal-Istat Mittenti fir-rigward tal-persunal tal-EUPOL AFGHANISTAN.
   Artikolu 9
   Sigurtà
   1.   L-Istat Ospitanti, bil-mezzi tiegħu stess, u b’kont meħud tal-kapaċità tiegħu, għandu jassumi responsabbiltà sħiħa għas-sigurtà tal-persunal tal-EUPOL AFGHANISTAN.
   2.   Għall-finijiet tal-paragrafu 1 ta’ hawn fuq, l-Istat Ospitanti għandu jieħu l-miżuri kollha meħtieġa għall-protezzjoni, is-sikurezza u s-sigurtà tal-EUPOL AFGHANISTAN u tal-persunal tal-EUPOL AFGHANISTAN. Kwalunkwe dispożizzjoni speċifika proposta mill-Istat Ospitanti, għandha tiġi maqbula mal-Kap tal-Missjoni qabel ma tiġi implimentata. L-Istat Ospitanti għandu jippermetti, u jappoġġa mingħajr ħlas, l-attivitajiet relatati mal-evakwazzjoni medika tal-persunal tal-EUPOL AFGHANISTAN.
   Jekk meħtieġ, għandhom jiġu konklużi arranġamenti supplimentari kif imsemmi fl-Artikolu 19.
   3.   Suġġett għal deċiżjoni mill-Kap tal-Missjoni u f’konformità mal-liġi rispettiva tal-Istat Ospitanti dwar materjal splussiv u armi żgħar, il-persunal tal-EUPOL AFGHANISTAN għandu jkollu d-dritt li jġorr armi individuali u munizzjon għal skopijiet biss ta’ awtodifiża. Għal dan il-għan, l-EUPOL għandha tipprovdi, fuq bażi regolari, lill-awtoritajiet Afgani rispettivi lista ta’ armi tan-nar li jinġarru mill-persunal tagħha.
   Artikolu 10
   Uniformi
   1.   Il-persunal tal-EUPOL AFGHANISTAN għandu jilbes uniformi nazzjonali jew ilbies ċivili b’identifikazzjoni distintiva tal-EUPOL AFGHANISTAN.
   2.   L-ilbies tal-uniformi għandu jkun suġġett għar-regoli maħruġa mill-Kap tal-Missjoni.
   Artikolu 11
   Kooperazzjoni u Aċċess għall-Informazzjoni
   1.   L-Istat Ospitanti għandu jipprovdi kooperazzjoni u appoġġ kompleti lill-EUPOL AFGHANISTAN u lill-persunal tal-EUPOL AFGHANISTAN.
   2.   Jekk mitlub u meħtieġ biex jitwettaq il-mandat tal-EUPOL AFGHANISTAN, l-Istat Ospitanti għandu jipprovdi lill-persunal tal-EUPOL AFGHANISTAN b’aċċess effettiv għal:

               —

               faċilitajiet, postijiet u vetturi uffiċjali taħt il-kontroll tal-Istat Ospitanti, li huma rilevanti għat-twettiq tal-mandat tal-EUPOL AFGHANISTAN;

               —

               dokumenti, materjali u informazzjoni bil-kunsens tal-awtoritajiet tas-Sigurtà Nazzjonali taħt il-kontroll tal-Istat Ospitanti, safejn ikun meħtieġ biex jitwettaq il-mandat tal-EUPOL AFGHANISTAN;

         Jekk ikun meħtieġ għall-finijiet tal-ewwel inċiż hawn fuq, għandhom jiġu konklużi l-arranġamenti supplimentari msemmija fl-Artikolu 19.
   3.   Il-Kap tal-Missjoni u l-Istat Ospitanti għandhom jikkonsultaw regolarment u jieħdu miżuri adatti biex jiġi żgurat il-kollegament mill-qrib u reċiproku f’kull livell adatt. L-Istat Ospitanti jista’ jaħtar uffiċjal ta’ kollegament għall-EUPOL AFGHANISTAN.
   Artikolu 12
   Appoġġ mill-Istat Ospitanti u għoti ta’ kuntratti
   1.   L-Istat Ospitanti għandu, fuq talba, jassisti lill-EUPOL AFGANISTAN fit-tfittxija għal faċilitajiet adatti.
   2.   L-Istat Ospitanti għandu jipprovdi lill-EUPOL AFGHANISTAN mingħajr ħlas, jekk meħtieġa u disponibbli, il-faċilitajiet li jkunu proprjetà tal-Istat Ospitanti, dment li dawn il-faċilitajiet jintalbu għat-twettiq ta’ attivitajiet amministattivi u operattivi tal-EUPOL AFGHANISTAN. Il-faċilitajiet li jkunu proprjetà ta’ entitajiet privati jistgħu jintużaw mill-EUPOL AFGHANISTAN biss bil-kunsens tas-sid tal-faċilitajiet u f’konformità sħiħa mal-kiri rispettiv jew kuntratt rispettiv ieħor.
   3.   Skont il-mezzi u l-kapaċitajiet tiegħu, l-Istat Ospitanti għandu jassisti fit-tħejjija, l-istabbiliment, l-eżekuzzjoni tal-EUPOL AFGHANISTAN u b’appoġġ għaliha, inklużi l-faċilitajiet ta’ ko-lokazzjoni u t-tagħmir għall-esperti tal-EUPOL AFGHANISTAN.
   4.   L-assistenza u l-appoġġ tal-Istat Ospitanti għall-EUPOL AFGHANISTAN għandhom ikunu pprovduti b’tal-inqas l-istess kundizzjonijiet bħall-assistenza u l-appoġġ li huwa jagħti liċ-ċittadini tiegħu stess.
   5.   L-EUPOL AFGHANISTAN għandha jkollha l-kapaċità legali meħtieġa skont il-liġijiet u r-regolamenti tal-Istat Ospitanti biex twettaq il-missjoni tagħha, u b’mod partikolari għall-fini li jinfetħu kontijiet bankarji u biex jinkisbu jew jitneħħew assi u biex tkun parti għal proċedimenti legali.
   6.   Il-liġi applikabbli għall-kuntratti konklużi mill-EUPOL AFGHANISTAN fl-Istat Ospitanti għandha tkun determinata mid-dispożizzjonijiet rilevanti f’dawk il-kuntratti.
   7.   Il-kuntratti konklużi mill-EUPOL AFGHANISTAN jistgħu jistipulaw li l-proċedura tar-riżoluzzjoni tat-tilwim imsemmija fl-Artikolu 16 (3) u (4) għandha tapplika għal tilwim li jirriżulta mill-implimentazzjoni tal-kuntratt.
   8.   L-Istat Ospitanti għandu jiffaċilita l-implimentazzjonui tal-kuntratti konklużi mill-EUPOL AFGHANISTAN ma’ entitajiet kummerċjali għall-fini tal-missjoni.
   Artikolu 13
   Alterazzjoni ta’ faċilitajiet
   1.   L-EUPOL AFGHANISTAN għandha tkun awtorizzata li tibni, taltera jew b’xi mod ieħor timmodifika dawk il-faċilitajiet fil-pussess tagħha jew għad-dispożizzjoni tagħha li huma proprjetà tal-gvern tal-Istat Ospitanti kif meħtieġ għall-ħtiġijiet operattivi tagħha.
   2.   L-Istat Ospitanti m’għandu jitlob l-ebda kumpens mill-EUPOL AFGHANISTAN għal kwalunkwe kostruzzjoni, alterazzjoni jew modifika tal-faċilitajiet imsemmija hawn fuq li huma proprjetà tal-gvern tal-Istat Ospitanti.
   Artikolu 14
   Persunal deċedut tal-EUPOL AFGHANISTAN
   1.   Il-Kap tal-Missjoni għandu jkollu d-dritt li jieħu f’idejh u jagħmel arranġamenti adatti għar-ripatrijazzjoni ta’ kwalunkwe membru deċedut tal-persunal tal-EUPOL AFGHANISTAN, kif ukoll tal-proprjetà personali tiegħu.
   2.   M’għandha ssir l-ebda awtopsja fuq kwalunkwe membru deċedut tal-EUPOL AFGHANISTAN mingħajr il-qbil tal-Istat ikkonċernat, u l-preżenza ta’ rappreżentant tal-EUPOL AFGHANISTAN u/jew ta’ rappreżentant tal-Istat ikkonċernat.
   3.   L-Istat Ospitanti u l-EUPOL AFGHANISTAN għandhom jikkooperaw bl-aktar mod sħiħ possibbli bil-ħsieb tar-ripatrijazzjoni bikrija ta’ membru deċedut tal-persunal tal-EUPOL AFGHANISTAN.
   Artikolu 15
   Komunikazzjoni
   1.   L-EUPOL AFGHANISTAN, flimkien mal-Ministeru tat-Telekomunikazzjoni u t-Teknoloġija tal-Informazzjoni tal-Istat Ospitanti, tista’ tistalla u topera stazzjonijiet li jibagħtu u jirċievu sinjali tar-radju kif ukoll sistemi satellitari. Hija għandha tikkoopera mal-awtoritajiet kompetenti tal-Istat Ospitanti bil-ħsieb li jiġu evitati l-konflitti fl-użu tal-frekwenzi adatti. L-Istat Ospitanti għandu jagħti aċċess mingħajr ħlas għall-ispettru tal-frekwenzi.
   2.   L-EUPOL AFGHANISTAN għandha tgawdi mid-dritt għal komunikazzjoni bla restrizzjonijiet bir-radju (inkluż radju satellitari, mobbli jew tal-idejn), bit-telefon, bit-telegrafu, bil-faks u b’mezzi oħrajn, kif ukoll mid-dritt li tistalla t-tagħmir meħtieġ għall-manutenzjoni ta’ dawn il-mezzi ta’ komunikazzjoni fil-faċilitajiet tal-EUPOL AFGHANISTAN u bejniethom, inkluż it-tqegħid ta’ cables u linji fissi, għall-fini tal-EUPOL AFGHANISTAN.
   3.   Fil-faċilitajiet tagħha stess l-EUPOL AFGHANISTAN tista’ tagħmel l-arranġamenti meħtieġa sabiex twassal il-posta indirizzata lil jew mill-EUPOL AFGHANISTAN u/jew il-persunal tal-EUPOL AFGHANISTAN.
   Artikolu 16
   Talbiet minħabba mewt, ħsara, dannu jew telf
   1.   L-EUPOL AFGHANISTAN u l-persunal tal-EUPOL AFGHANISTAN m’għandhom ikunu responsabbli għall-ebda dannu għall-proprjetà ċivili jew tal-gvern, jew telf tagħha li jkun relatat mal-ħtiġijiet operattivi jew ikkawżati minn attivitajiet b’rabta ma’ disturbi ċivili jew il-protezzjoni tal-EUPOL AFGHANISTAN. Fil-każ ta’ inċident relatat ma’ kwalunkwe dannu jew telf bħal dan, il-partijiet għandhom iwettqu inkjesta konġunta sabiex isolvu l-inċident skont il-każ.
   2.   Bil-ħsieb li tintlaħaq soluzzjoni bonarja, it-talbiet għad-danni ta’ proprjetà ċivili jew tal-gvern, jew it-telf tagħha li ma jkunux koperti mill-paragrafu 1, kif ukoll it-talbiet minħabba mewt ta’ persuni jew il-ħsara kkawżata lilhom u t-talbiet għal dannu ta’ proprjetà tal-EUPOL AFGHANISTAN jew it-telf tagħha, għandhom jiġu ppreżentati lill-EUPOL AFGHANISTAN permezz tal-awtoritajiet kompetenti tal-Istat Ospitanti, fir-rigward ta’ talbiet imressqin minn persuna ġuridika jew fiżika mill-Istat Ospitanti, u lill-awtoritajiet kompetenti tal-Istat Ospitanti, fir-rigward ta’ talbiet imressqin mill-EUPOL AFGHANISTAN.
   3.   Fejn ma tkunx tista’ tinstab soluzzjoni bonarja, it-talba għandha tintbagħat lill-kummissjoni għat-talbiet magħmula fuq bażi ugwali minn rappreżentanti tal-EUPOL AFGHANISTAN u rappreżentanti tal-Istat Ospitanti. Is-soluzzjoni għat-talbiet għandha tintlaħaq bi qbil komuni.
   4.   Fejn ma tkun tista’ tinstab l-ebda soluzzjoni fil-kummissjoni għat-talbiet, it-tilwima għandha tiġi solvuta b’mezzi diplomatiċi bejn l-Istat Ospitanti u r-rappreżentanti tal-UE għal talbiet ta’ mhux aktar minn u li jinkludu l-EUR 40 000. Għat-talbiet li jeċċedu dak l-ammont, it-tilwima għandha titressaq quddiem tribunal tal-arbitraġġ, li d-deċiżjonijiet tagħha għandhom ikunu vinkolanti.
   5.   It-tribunal tal-arbitraġġ imsemmi fil-paragrafu 4 għandu jkun magħmul minn tliet arbitri, li wieħed minnhom ikun maħtur mill-Istat Ospitanti, ieħor ikun maħtur mill-EUPOL AFGHANISTAN u t-tielet wieħed ikun maħtur b’mod konġunt mill-Istat Ospitanti u l-EUPOL AFGHANISTAN. Fejn waħda mill-partijiet ma taħtarx arbitru fi żmien xahrejn jew fejn ma jkun jista’ jintlaħaq l-ebda qbil bejn l-Istat Ospitanti u l-EUPOL AFGHANISTAN dwar il-ħatra tat-tielet arbitru, l-arbitru inkwistjoni għandu jinħatar mill-Kap tal-Missjoni tan-NU fl-Afganistan.
   6.   Għandu jiġi konkluż arranġament amministrattiv bejn l-EUPOL AFGHANISTAN u l-awtoritajiet amministrattivi tal-Istat Ospitanti sabiex jiġu determinati t-termini ta’ referenza tal-kummissjoni għat-talbiet u tat-tribunal tal-arbitraġġ, il-proċedura applikabbli f’dawn il-korpi u l-kondizzjonijiet li bihom għandhom jiġu ppreżentati t-talbiet.
   Artikolu 17
   Kollegament u tilwim
   1.   Il-kwistjonijiet kollha b’rabta mal-applikazzjoni ta’ dan il-Ftehim għandhom jiġu eżaminati b’mod konġunt mir-rappreżentanti tal-EUPOL AFGHANISTAN u l-awtoritajiet kompetenti tal-Istat Ospitanti.
   2.   Fil-każ fejn ma tinstab l-ebda soluzzjoni minn qabel, it-tilwim fir-rigward tal-interpretazzjoni jew l-applikazzjoni ta’ dan il-Ftehim għandu jiġi riżolt esklużivament b’mezzi diplomatiċi bejn l-Istat Ospitanti u rappreżentanti tal-UE.
   Artikolu 18
   Dispożizzjonijiet oħrajn
   1.   Il-Gvern tal-Istat Ospitanti f’konformità mal-liġi rilevanti għandu jkun responsabbli għall-implimentazzjoni u għall-osservanza mill-awtoritajiet lokali kompetenti tal-Istat Ospitanti tal-privileġġi, l-immunitajiet u d-drittijiet tal-EUPOL AFGHANISTAN u tal-persunal tal-EUPOL AFGHANISTAN kif previsti f’dan il-Ftehim.
   2.   Xejn f’dan il-Ftehim ma huwa intenzjonat jew għandu jiftiehem li jikkostitwixxi deroga minn kwalunkwe dritt li jista’ jkun marbut ma’ Stat Membru tal-UE jew kwalunkwe Stat ieħor li jikkontribwixxi għall-EUPOL AFGHANISTAN taħt ftehimiet oħrajn.
   Artikolu 19
   Arranġamenti ta’ implimentazzjoni
   Għall-fini tal-applikazzjoni ta’ dan il-Ftehim, il-kwistjonijiet operattivi, amministrattivi u tekniċi jistgħu jkunu s-suġġett ta’ arranġamenti separati li għandhom jiġu konklużi bejn il-Kap tal-Missjoni u l-awtoritajiet amministrattivi tal-Istat Ospitanti.
   Artikolu 20
   Dħul fis-seħħ u terminazzjoni
   1.   Dan il-Ftehim għandu jidħol fis-seħħ f’konformità mal-liġijiet u l-proċeduri applikabbli tal-Istat Ospitanti fl-jum li fih jiġi ffirmat. Sakemm ma jiskadix aktar kmieni minħabba t-tluq tal-aħħar persunal tal-EUPOL AFGHANISTAN mill-Pajjiż Ospitanti kif innotifikat mill-EUPOL AFGHANISTAN, il-Ftehim għandu jibqa’ effettiv għal 3 (tlett) snin mid-data li fiha ġie ffirmat.
   2.   Jekk ma jkunx skada preċedentement minħabba t-tluq tal-aħħar persunal tal-EUPOL AFGHANISTAN mill-Istat Ospitanti kif innotifikat mill-EUPOL AFGHANISTAN, il-Ftehim, wara 3 snin mid-data li fiha ġie oriġinarjament ffirmat, għandu jiġġedded awtomatikament għal terminu ieħor ta’ 3 (tliet) snin sakemm ma jiġix terminat minn waħda mill-Partijiet permezz ta’ avviż bil-miktub minn 6 (sitt) xhur qabel.
   3.   Minkejja l-paragrafu 1, id-dispożizzjonijiet li jinsabu fl-Artikolu 4(8), l-Artikolu 5(1) sa (3), (6) u (7), l-Artikolu 6(1), (3), (4), (6) u (8) sa (10), l-Artikolu 13 u l-Artikolu 16 għandhom jitqiesu li kienu japplikaw mid-data tal-iskjerament tal-ewwel membru tal-persunal tal-EUPOL AFGHANISTAN jekk dik id-data kienet qabel id-data tad-dħul fis-seħħ ta’ dan il-Ftehim.
   4.   Dan il-Ftehim jista’ jiġi emendat permezz ta’ ftehim bil-miktub bejn il-Partijiet.
   5.   It-terminazzjoni ta’ dan il-Ftehim m’għandhiex taffettwa d-drittijiet jew l-obbligi li jirriżultaw mill-eżekuzzjoni ta’ dan il-Ftehim qabel tali terminazzjoni.

      Magħmul f’Kabul fl-14 ta’ Ottubru 2010 bil-lingwa Ingliża u bil-lingwa Dari f’żewġ eżemplari. F’każ ta’ diverġenzi fl-interpretazzjoni bejn il-verżjonijiet lingwistiċi bl-Ingliż u bid-Dari, għandha tipprevali l-lingwa Ingliża.

            Għall-Unjoni Ewropea

         Vygaudas UŠACKAS

            Għar-Repubblika Iżlamika tal-Afganistan

         Eklil Ahmad HAKIMI


title: Deċiżjoni (UE) 2017/1198 tal-Bank Ċentrali Ewropew tas-27 ta' Ġunju 2017 dwar ir-rapportar ta' pjanijiet ta' finanzjament ta' istituzzjonijiet ta' kreditu minn awtoritajiet kompetenti nazzjonali lill-Bank Ċentrali Ewropew (BĊE/2017/21)

text:
               5.7.2017

               MT

               Il-Ġurnal Uffiċjali tal-Unjoni Ewropea

               L 172/32

         DEĊIŻJONI (UE) 2017/1198 TAL-BANK ĊENTRALI EWROPEW
   tas-27 ta' Ġunju 2017
   dwar ir-rapportar ta' pjanijiet ta' finanzjament ta' istituzzjonijiet ta' kreditu minn awtoritajiet kompetenti nazzjonali lill-Bank Ċentrali Ewropew (BĊE/2017/21)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (1), u b'mod partikolari l-Artikolu 6(2) tiegħu,
   Wara li kkunsidra r-Regolament (UE) Nru 468/2014 tal-Bank Ċentrali Ewropew tas-16 ta' April 2014 li jistabbilixxi qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet kompetenti nazzjonali u ma' awtoritajiet nazzjonali nominati (Regolament Qafas tal-MSU) (BĊE/2014/17) (2), u b'mod partikolari l-Artikolu 21 tiegħu,
   Wara li kkunsidra l-proposta tal-Bord Superviżorju,
   Billi:

               (1)

               Fid-19 ta' Ġunju 2014, l-Awtorità Bankarja Ewropea (ABE) adottat il-Linji Gwida tagħha fuq definizzjonijiet u mudelli armonizzati għal pjanijiet ta' finanzjament ta' istituzzjonijiet ta' kreditu skont ir-Rakkomandazzjoni A4 tal-BERS/2012/2 (3) (iktar 'il quddiem il-“Linji Gwida tal-ABE”). Il-Linji Gwida tal-ABE jridu jistabbilixxu prattiki superviżorji konsistenti, effiċjenti u effettivi bl-armonizzazzjoni ta' mudelli u definizzjonijiet għall-faċilitazzjoni tar-rapportar tal-pjanijiet ta' finanzjament mill-istituzzjonijiet ta' kreditu.

               (2)

               Il-Linji Gwida tal-ABE huma indirizzati lill-awtoritajiet kompetenti, kif iddefiniti fl-Artikolu 4(2) tar-Regolament (UE) Nru 1093/2010 tal-Parlament Ewropew u tal-Kunsill (4), u lil istituzzjonijiet li jirrapportaw pjanijiet ta' finanzjament lill-awtoritjaiet kompetenti tagħhom skont il-qafas ta' implimentazzjoni nazzjonali tar-Rakkomandazzjoni BERS/2012/2 tal-Bord Ewropew dwar ir-Riskju Sistemiku (5).

               (3)

               Għall-fini esklussiv tat-twettiq tal-kompiti kkonferiti fuqu bl-Artikoli 4(1) u (2) u 5(2) tar-Regolament (UE) Nru 1024/2013, il-Bank Ċentrali Ewropew (BĊE) jitqies, skont il-każ, bħala l-awtorità kompetenti jew l-awtorità nominata fl-Istati Membri parteċipanti kif stabbilit mill-atti rilevanti tad-dritt tal-Unjoni. Għalhekk, il-BĊE huwa l-indirizzat tal-Linji Gwida tal-ABE fir-rigward tal-istituzzjonijiet ta' kreditu li huma kklassifikati bħala sinifikanti skont ir-Regolament (UE) Nru 1024/2013.

               (4)

               Sabiex jikkonforma mal-Linji Gwida tal-ABE, il-BĊE għandu jiżgura li istituzzjonijiet ta' kreditu sinifikanti jirrapportaw il-pjanijiet ta' finanzjament tagħhom skont il-mudelli u d-definizzjonijiet armonizzati msemmija fil-mudell tal-pjan ta' finanzjament marbut mal-Linji Gwida tal-ABE.

               (5)

               Skont l-Artikolu 6(2) tar-Regolament (UE) Nru 1024/2013, u l-Artikolu 21 tar-Regolament (UE) Nru 468/2014 (BĊE/2014/17), mingħajr preġudizzju għas-setgħa tal-BĊE li jirċievi direttament informazzjoni rrapportata mill-istituzzjonijniet ta' kreditu, jew li jkollu aċċess dirett għal dik l-informazzjoni fuq bażi kontinwa, l-awtoritajiet kompetenti nazzjonali għandhom jipprovdu speċifikament lill-BĊE bl-informazzjoni meħtieġa kollha għall-finijiet tat-twettiq tal-kompiti mogħtija lill-BĊE permezz tar-Regolament (UE) Nru 1024/2013.

               (6)

               Fid-dawl tal-fatt li l-informazzjoni dwar il-pjanijiet ta' finanzjament huma neċessarji għall-finijiet mikro u makroprudenzjali, il-BĊE iddeċieda li jeħtieġ mill-awtoritajiet kompetenti nazzjonali li jipprovduh bil-pjanijiet ta' finanzjament tal-istituzzjonijiet ta' kreditu.

               (7)

               Il-mod kif l-awtorità nazzjonali kompetenti tipprovdi lill-BĊE bil-pjanijiet ta' finanzjament għandu jiġi speċifikat. B'mod partikolari, għandhom jiġu speċifikati il-format, il-frekwenza u l-waqt ta' kull sottomissjoni ta' informazzjoni, kif ukoll id-dettalji tal-kontrolli tal-kwalità li l-awtoritajiet kompetenti nazzjonali għandhom iwettqu qabel ma jissottomettu informazzjoni lill-BĊE.

         ADOTTA DIN ID-DEĊIŻJONI:
   Artikolu 1
   Kamp ta' applikazzjoni
   Din id-Deċizjoni teħtieġ li l-awtoritajiet nazzjonali kompetenti jipprovdu pjanijiet ta' finanzjament ta' ċerti istituzzjonijiet sinifikanti u inqas sinifikanti lill-BĊE, u tistabbilixxi proċeduri dwar is-sottomissjoni lill-BĊE ta' dawn il-pjanijiet ta' finanzjament.
   Artikolu 2
   Definizzjonijiet
   Għall-finijiet ta' din il-Linja Gwida, għandhom japplikaw id-definizzjonijiet li jinsabu fir-Regolament (UE) Nru 468/2014 (BĊE/2014/17), flimkien mad-definizzjonijiet li ġejjin:

               (1)

               “istituzzjoni ta' kreditu sinifikanti” tfisser istituzzjoni ta' kreditu li għandha status ta' entità sinifikanti taħt superviżjoni skont ir-Regolament (UE) Nru 468/2014 (BĊE/2014/17); u

               (2)

               “istituzzjoni ta' kreditu inqas sinifikanti” tfisser istituzzjoni ta' kreditu li m'għandhiex status ta' entità sinifikanti taħt superviżjoni skont ir-Regolament (UE) Nru 468/2014 (BĊE/2014/17).

         Artikolu 3
   Rekwiżiti għal rapportar ta' pjanijiet ta' finanzjament
   1.   L-awtoritajiet nazzjonali kompetenti għandhom jipprovdu lill-BĊE bi pjanijiet ta' finanzjament li huma konformi mal-Linji Gwida tal-ABE tal-istituzzjonijiet ta' kreditu li ġejjin stabbiliti fl-Istati Membri rispettivi tagħhom:

               (a)

               istituzzjonijiet ta' kreditu sinifikanti taħt superviżjoni fl-ogħla livell ta' konsolidazzjoni fi ħdan l-Istati Membri parteċipanti;

               (b)

               istituzzjonijiet ta' kreditu sinifikanti li ma humiex parti minn grupp taħt superviżjoni fuq bażi individwali;

               (c)

               istituzzjonijiet ta' kreditu inqas sinifikanti li dwarhom l-awtorità kompetenti nazzjonali rilevanti hija obbligata tirrapporta lill-ABE l-pjanijiet ta' finanzjament rilevanti skont id-Deċiżjoni EBA/DC/2015/130 tal-Awtorità Bankarja Ewropea (6) fuq bażi kkonsolidata jew fuq bażi individwali jekk dawk l-istituzzjonijiet mhumiex parti minn grupp taħt superviżjoni.

         2.   L-awtoritajiet kompetenti nazzjonali li jiġbru l-pjanijiet ta' finanzjament ta' istituzzjonijiet ta' kreditu sinifikanti li ma hemmx riferiment għalihom fil-punti (a) u (b) tal-paragrafu 1 għandhom jipprovdu dawn il-pjanijiet finanzjament lill-BĊE jekk jikkonformaw mal-Linji Gwida tal-ABE.
   3.   Il-pjanijiet ta' finanzjament għandhom jiġu ssottomessi lill-BĊE skont il-mudelli u d-definizzjonijiet armonizzati msemmija fil-mudell tal-pjan ta' finanzjament mehmuż mal-Linji Gwida tal-ABE. Il-pjanijiet ta' finanzjament għandu jkollhom data ta' referenza tal-31 ta' Diċembru tas- sena ta' qabel.
   Artikolu 4
   Dati ta' spedizzjoni
   1.   L-awtoritajiet kompetenti nazzjonali għandhom jissottomettu l-pjanijiet ta' finanzjament tal-istituzzjoni ta' kreditu sinifikanti msemmija fl-Artikolu 3(1)(a) u (b) lill-BĊE sal-10 jum tax-xogħol wara d-dati ta' trasferiment imsemmija fil-paragrafu 8 tal-Linji Gwida tal-ABE.
   2.   L-awtoritajiet nazzjonali kompetenti għandhom jissottomettu l-pjanijiet ta' finanzjament tal-istituzzjonijiet ta' kreditu msemmija fl-Artikolu 3(1)(c) u l-Artikolu 3(2) tal-BĊE sa 12.00 CET fid-dati sa meta l-awtoritajiet kompetenti nazzjonali għandhom jissottomettu pjanijiet ta' finanzjament lill-ABE skont il-paragrafu 8 tal-Linji Gwida tal-ABE.
   Artikolu 5
   Kontrolli tal-kwalità tad-dejta
   1.   L-awtoritajiet kompetenti nazzjonali għandhom jimmoniterjaw u jiżguraw il-kwalità u l-affidabbiltà tad-dejta li titpoġġa għad-dispożizzjoni tal-BĊE. L-awtoritajiet kompetenti nazzjonali għandhom japplikaw ir-regoli ta' validazzjoni żviluppati u miżmuma mill-ABE u għandhom japplikaw il-kontrolli tal-kwalità tad-dejta addizzjonali ddefiniti mill-BĊE b'kooperazzjoni mal-awtoritajiet kompetenti nazzjonali.
   2.   Minbarra l-konformità mar-regoli ta' validazzjoni u l-kontrolli tal-kwalità, id-dejta għandha tiġi ppreżentata skont l-istandards minimi addizzjonali li ġejjin għall-finijiet ta' preċiżjoni:

               (a)

               l-awtoritajiet kompetenti nazzjonali għandhom jipprovdu informazzjoni, jekk applikabbli, dwar l-iżviluppi sottointiżi mid-dejta ppreżentata; u

               (b)

               l-informazzjoni għandha tkun kompleta: il-lakuni eżistenti għandhom jiġu rikonoxxuti, spjegati lill-BĊE u, jekk applikabbli, għandhom jiġu solvuti mingħajr dewmien żejjed.

         Artikolu 6
   Informazzjoni kwalitattiva
   1.   L-awtoritajiet kompetenti nazzjonali għandhom jissottomettu lill-BĊE mingħajr dewmien żejjed l-ispjegazzjonijiet korrispondenti f'każ li l-kwalità tad-dejta għal tabella partikolari fit-tassonomija ma tkunx iġġustifikata.
   2.   Barra minn hekk, l-awtoritajiet kompetenti nazzjonali għandhom jikkomunikaw lill-BĊE r-raġunijiet għal kull reviżjoni sinifikanti ppreżentata.
   Artikolu 7
   Speċifikazzjoni tal-format tat-trasmissjoni
   1.   L-awtoritajiet kompetenti nazzjonali għandhom jissottomettu d-dejta speċifikata f'din id-Deċiżjoni bl-użu tal-eXtensible Business Reporting Language taxonomy sabiex jipprovdu format tekniku uniformi għall-iskambju ta' dejta li tirrigwarda l-Linji Gwida tal-ABE.
   2.   L-entitajiet taħt superviżjoni għandhom jiġu identifikati fit-trasmissjoni korrispondenti bl-użu ta' Legal Entity Identifier [Identifikatur tal-Entità Legali].
   Artikolu 8
   L-ewwel dati ta' referenza tar-rapportar
   L-ewwel data ta' referenza għar-rapportar bis-saħħa tal-Artikolu 3 għandha tkun il-31 ta' Diċembru 2017.
   Artikolu 9
   Dħul fis-seħħ
   Din id-Deċìżjoni għandha tidħol fis-seħħ fil-jum tan-notifika tagħha lill-indirizzati.
   Artikolu 10
   Indirizzati
   Din id-Deciżjoni hija indirizzata lill-awtoritajiet kompetenti nazzjonali tal-Istati Membri partecipanti.

      Magħmula fi Frankfurt am Main, is-27 ta' Ġunju 2017.

            Il-President tal-BĊE

         Mario DRAGHI

      (1)  ĠU L 287, 29.10.2013, p. 63.

      (2)  ĠU L 141, 14.5.2014, p. 1.

      (3)  ABE/GL/2014/04.

      (4)  Regolament (UE) Nru 1093/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12).

      (5)  Rakkomandazzjoni BERS/2012/2 tal-Bord Ewropew dwar ir-Rskju Sistemiku tal-20 ta' Diċembru 2012 dwar il-finanzjament ta' istituzzjonijiet ta' kreditu (ĠU C 119, 25.4.2013, p. 1).

      (6)  Deċiżjoni ABE/DC/130 tal-Awtorità Bankarja Ewropew tat-23 ta' Settembru 2015 dwar rapportar mill-awtoritajiet kompetenti lill-ABE.


title: Id-Deċiżjoni tal-Kumitat Eżekuttiv tat-28 ta' April 1999 dwar l-acquis ta' Schengen li għandu x' jaqsam mat-telekomunikazzjonijiet (SCH/Com-ex (99)6)

text:
Avviż Legali Importanti

|

41999D0006

Official Journal L 239 , 22/09/2000 P. 0409 - 0410

		Id-Deċiżjoni tal- Kumitat Eżekuttivtat-28 ta' April 1999dwar l-acquis ta' Schengen li għandu x' jaqsam mat-telekomunikazzjonijiet(SCH/Com-ex (99)6)IL- KUMITAT EŻEKUTTIV,Wara li kkunsidra l-Artikolu 132 tal-Konvenzjoni li timplimenta l-Ftehim ta' Schengen,Wara li kkunsidra l-Artikolu 44 tal-Konvenzjoni hawn fuq imsemmija,IDDEĊIEDA DAN LI ĠEJ:Ir-rekwiżiti tattiċi u operattivi għal sistema tar-radju diġitali transkonfini fil-futur għall-pulizija u għas-servizzi tad-dwana fl-Istati Schengen, definiti skond il-mandat taħt l-Artikolu 44, ir-regoli għall-manufattura u għall-amministrazzjoni ta' algoritmi ta' enkrizzjoni uniformi, u d-diversi ftehim ieħor stabbilit fi ħdan is-Sottogrupp dwar it-telekommunikazzjonijiet, kif jinsabu fid-disa' dokumenti li ġejjin, qegħdin jiġu hawnhekk approvati.1. SCH/I-telekom (92)21 Rev. 2 [1] tat-12 ta' Ġunju 1992"Definizzjoni tar-rekwiżiti ta' l-apparat tat-telekomunikazzjoni tal-pulizija u tas-servizzi tad- dwana"2. SCH/I-telekom (95)18 [2] tat-8 ta' Ġunju 1995"Is-Sistemi ta' komunikazzjoni diġitali bir-radju għall-organizzazzjonijiet ta' sigurtà (rekwiżiti tattiċi u operattivi)"3. SCH/I-telekom (96)44 Rev. 5 [3] ta' l-14 ta' Novembru 1997"Rekwiżiti għal terminals u l-interfaċċi għall-utenti tagħhom fis-sistemi tal-futur ta' "digital trunk radio" ta' l-Istati Schengen"4. SCH/I-telekom (95)33 Rev. 2 [4] tas-6 ta' Diċembru 1995"Talba lill-ETSI għal studju ta' l-istandards Ewropej li jissodisfaw r-rekwiżiti funzjonali ta' Schengen"5. SCH/I-telekom (95)35 [5] tal-21 ta' Novembru 1995"Rekwiżiti ta' komunikazzjoni ta' Schengen u l-istandard TETRA"6. SCH/I-telekom-kripto (95)37 Rev. 4 [6] tat-8 ta' Lulju 1996"Sistema interkonnessa ta' komunikazzjoni diġitali bir-radju għall-organizzazzjonijiet ta' sigurta' (rekwiżiti ta' sigurta')"7. SCH/I-telekom-kripto (97)7 Rev. 5 [7] ta' l-24 ta' Frar 1998"Ftehim dwar l-użu u l-kustodja ta' algoritmi Schengen"8. SCH/I-telekom-kripto (97)10 Rev. 2 [8] ta' l-24 ta' Frar 1998"Kriterji għall-manufattura ta' algoritmi speċifiċi Schengen"9. SCH/I (98)17 Rev. 4 [9] tas-26 ta' Mejju 1998"Emenda għall-mandat tas-sottogrupp dwar telekomunikazzjonijiet sabiex jiġu eżaminati l-aspetti ta' interoperabilità ta' sistemi differenti ta' komunikazzjonijiet diġitali bir- radju"Lussemburgu, it-28 ta' April 1999.Il-PresidentC. H. Schapper[1] Dokument ristrett.[2] Dokument ristrett.[3] Dokument ristrett.[4] Dokument ristrett.[5] Dokument ristrett.[6] Dokument ristrett.[7] Dokument ristrett.[8] Dokument ristrett.[9] Dokument ristrett.--------------------------------------------------


title: 2013/619/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Impriża Konġunta ENIAC għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/350

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Impriża Konġunta ENIAC għas-sena finanzjarja 2011
   (2013/619/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta ENIAC għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta ENIAC għas-sena finanzjarja 2011, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7–0040/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 72/2008 tal-20 ta’ Diċembru 2007 li jistabbilixxi l-Impriża Konġunta ENIAC (4), u b’mod partikolari l-Artikolu 11(4) tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0105/2013),

               1.

               Japprova l-għeluq tal-kontijiet tal-Impriża Konġunta ENIAC għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta ENIAC, lill-Kunsill, lill-Kummissjoni u lill-Qorti tal-Awdituri, u biex jiżgura li tigi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 6, 10.1.2013, p. 18.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 21.

      (5)  ĠU L 357, 31.12.2002, p. 72.